ಅಜ್ಜನಿಗಾಗಿ ಸಂಬಂಧಿಗಳಿಲ್ಲದೇ ಮದ್ವೆಯಾದ ಜೋಡಿ

– ಪಿಎಂ ನಿಧಿಗೆ 4, ಸಿಎಂ ಫಂಡ್‍ಗೆ 1 ಲಕ್ಷ ದೇಣಿಗೆ

ಜೈಪುರ್: ಕೊರೊನಾ ಲಾಕ್‍ಡೌನ್ ಜಾರಿಯಾದಗಿನಿಂದ ಜನರು ಅನೇಕ ಸಮಸ್ಯೆಗಳನ್ನು ಎದುರಿಸುತ್ತಿದ್ದಾರೆ. ಇದೇ ವೇಳೆ ಅನೇಕರು ಸರಳವಾಗಿ ತಮ್ಮ ಸಂಬಂಧಿಗಳ ಸಮ್ಮುಖದಲ್ಲಿ ಮದುವೆಯಾಗಿದ್ದಾರೆ. ಇನ್ನೂ ಕೆಲವರು ವಿಡಿಯೋ ಕಾಲ್ ಮೂಲಕ ದಾಂಪತ್ಯ ಜೀವನಕ್ಕೆ ಕಾಲಿಟ್ಟಿದ್ದಾರೆ. ಇದೀಗ ರಾಜಸ್ಥಾನದ ಜೋಡಿಯೊಂದು ತಮ್ಮ ಸಂಬಂಧಿಗಳು ಇಲ್ಲದೇ ವರ-ವಧು ಇಬ್ಬರೇ ವಿವಾಹವಾಗಿದ್ದಾರೆ.

ರಾಜಸ್ಥಾನದ ಜೋಧ್‍ಪುರದ ದೇವಾಲಯವೊಂದರಲ್ಲಿ ಈ ವಿಶೇಷ ಮದುವೆ ನಡೆದಿದೆ. ವಧು-ವರರು ಸಂಬಂಧಿಕರಿಲ್ಲದೇ ತುಂಬಾ ಸರಳವಾಗಿ ದೇವಸ್ಥಾನದಲ್ಲಿ ವಿವಾಹವಾಗಿದ್ದಾರೆ. ಆದರೆ ಈ ಜೋಡಿಯ ಮದುವೆಯನ್ನು ಸಂಬಂಧಿಕರು ವಿಡಿಯೋ ಕಾಲ್ ಮೂಲಕ ನೋಡಿದ್ದಾರೆ.

ವರ ವರುಣ್ ಧಾಧನಿಯಾ ಮಾತನಾಡಿ “ನನ್ನ ಅಜ್ಜ ಅನಾರೋಗ್ಯದಿಂದ ಬಳಲುತ್ತಿದ್ದಾರೆ. ನನ್ನ ಮದುವೆಯನ್ನು ಲಾಕ್‍ಡೌನ್ ಆಗುವ ಮೊದಲೇ ನಿಗದಿಪಡಿಸಲಾಗಿತ್ತು. ಆದರೆ ಕೊರೊನಾದಿಂದ ಇಡೀ ದೇಶವೇ ಲಾಕ್‍ಡೌನ್ ಆಗಿದೆ. ಆದರೆ ನಮ್ಮ ತಾತಾ ಅವರಿಗೆ ನಿಗದಿಪಡಿಸಿದ ದಿನದಂದು ನಾನು ಮದುವೆಯಾಗಬೇಕೆಂದು ಬಯಸಿದ್ದರು. ಹೀಗಾಗಿ ಸಾಮಾಜಿಕ ಅಂತರವನ್ನು ಕಾಯ್ದುಕೊಂಡು ಮದುವೆಯಾಗಿದ್ದೇನೆ” ಎಂದು ಹೇಳಿದರು.

ನಮ್ಮ ಸಂಬಂಧಿಕರು ವಿಡಿಯೋ ಕಾನ್ಫರೆನ್ಸ್ ಕಾಲ್ ಮೂಲಕ ನಮ್ಮ ಮದುವೆಗೆ ಸಾಕ್ಷಿಯಾದರು. ಈ ವೇಳೆ ಇಡೀ ದೇಶವೇ ಲಾಕ್‍ಡೌನ್‍ನಿಂದ ಆರ್ಥಿಕ ಕಷ್ಟವನ್ನು ಎದುರಿಸುತ್ತಿದೆ. ಹೀಗಾಗಿ ನಾನು ಪಿಎಂ ಪರಿಹಾರ ನಿಧಿಗೆ 4 ಲಕ್ಷ ರೂಪಾಯಿ ಮತ್ತು ರಾಜಸ್ಥಾನ ಸಿಎಂ ಕೋವಿಡ್ ನಿಧಿಗೆ 1.01 ಲಕ್ಷ ರೂಪಾಯಿ ದೇಣಿಗೆ ನೀಡಲು ನಿರ್ಧರಿಸಿದ್ದೇನೆ ಎಂದು ವರ ಹೇಳಿದರು.

Our relatives witnessed the wedding through video conferencing. Also, we have donated Rs 4 lakh to PM National Relief Fund & Rs 1.01 lakh to Rajasthan CM Covid Fund: Varun Dhadhania, the groom https://t.co/1LxNppgSS2

— ANI (@ANI) April 25, 2020